Anexa la HCL nr. \_\_\_\_\_/2024

ROMÂNIA

JUDEŢUL SUCEAVA

#### **MUNICIPIUL CÂMPULUNG MOLDOVENESC**

CONSILIUL LOCAL

**PLAN ANUAL DE ACŢIUNE**

privind serviciile sociale administrate și finanțate din bugetul local al municipiului Câmpulung Moldovenesc pentru anul 2024

Având în vedere:

**1**. **Strategia de dezvoltare a serviciilor sociale din municipiul Campulung Moldovenesc,** pentru perioada 2020 – 2025, aprobată prin HCL nr.136/17.12.2019, respectiv următoarele obiective operaționale/direcții de acțiune:

**a) Protecția copilului și familiei**

-Asigurarea bunăstării vieții copiilor într-un mediu familial sănătos și functional;

-Îmbunătățirea accesului tuturor copiilor la educație în condiții egale și nediscriminatorii;

-Îmbunătățirea accesului copiilor și familiilor acestora la servicii de sănătate de calitate;

-Promovarea accesului copiilor la activități recreative și petrecerea timpului liber;

-Creșterea capacității beneficiarilor de a accesa și utiliza serviciile comunitare integrate destinate copilului și familiei;

-Dezvoltarea și implementarea unui sistem local de evaluare și monitorizare a respectării drepturilor copilului;

-Protecția copilului cu handicap;

-Incluziunea socială a copiilor dezavantajați de etnie romă, prin asigurarea accesului la educație, sănătate, servicii sociale în condiții de egalitate de șanse și nediscriminare;

-Asigurarea serviciilor de suport adecvat copiilor cu părinți plecați la muncă în străinătate;

-Prevenirea sarcinilor nedorite în rândul minorelor;

-Prevenirea și combaterea oricărei forme de violență împotriva copilului;

**b) Protecția persoanelor cu dizabilități:**

-Furnizarea de servicii sociale integrate, adecvate nevoilor individuale identificate;

-Accesibilitate-condiție pentru participarea la viață socială, culturală, sportivă și de petrecere a timpului liber în comunitate;

-Asigurarea și promovarea condițiilor pentru exercitarea drepturilor și libertăților cetățenești de către persoanele cu handicap, în condiții de nediscriminare în raport cu ceilalți membrii ai societății;

-Diversificarea prestațiilor sociale acordate persoanelor cu handicap sau familiilor acestora;

**c) Protecția persoanelor vârstnice:**

-Evaluarea contextului local privind situația persoanelor vârstelor;

-Creșterea calității vieții persoanelor vârstnice și asigurarea condițiilor pentru îmbătrânirea activă și viață demnă;

-Responsabilizarea aparținătorilor pentru îngrijirea persoanei vârstnice în cadrul familie;

-Crearea serviciilor alternative pentru persoanelor vârstnice;

-Monitorizarea calității serviciilor sociale furnizate persoanelor vârstnice;

-Susținerea implicării active a persoanelor vârstnice în comunitate;

**d) Prevenirea și combaterea violenței în familie:**

-Protecția persoanelor victime ale violenței domestice;

-Dezvoltarea sistemului de servicii de prevenție și protecție;

-Dezvoltarea și consolidarea echipei mobile pentru intervenții în caz de urgență;

**e) Prevenirea marginalizării sociale și protecția altor persoane sau grupuri aflate în nevoie socială:**

-Facilitarea și îmbunătățirea accesului populației – grupuri vulnerabile -, la serviciile medicale esențiale;

-Acordarea de servicii și prestații sociale destinate persoanelor adulte fără adăpost;

-Asigurarea temporară a condițiilor minime de locuire, de hrană, etc.

-Incluziunea socială a persoanelor de etnie romă;

-Dezvoltarea serviciilor sociale pentru familiile expuse riscului de marginalizare și excluziune socială a familiilor de etnie romă;

-Derularea de campanii de informare și conștientizare;

-Acordare ajutoare financiare, de urgență persoanelor sau familiilor aflate în situaţii deosebite care pot duce la apariţia sau sporirea riscului de excluziune socială

**f) Comunicare, informare și promovare:**

-Respectarea dreptului la informare cu privire la serviciile oferite de către DAS Campulung Moldovenesc;

-Îmbunătățirea procesului de informare a cetățenilor cu privire la serviciile oferite de instituție;

-Transparență decizională și comunicare în relația cu cetățeanul, cu alte instituții, asociații, fundații și ONG-uri;

-Sensibilizarea opiniei publice cu privire la problemele cu care se confruntă anumite categorii de persoane, precum și stimularea implicarea cetățenilor în activitățile cu impact social (voluntariat);

**g) Susținerea și promovarea parteneriatului public privat**

-Promovarea parteneriatului cu asociații, fundații și ONG-uri de asistență socială;

-Încheierea de parteneriate în beneficiul persoanelor și categoriilor defavorizate;

**h)Proiecte de dezvoltare a serviciilor sociale prin accesare de fonduri nerambursabile**

-Identificarea și accesarea surselor de finanțare nerambursabilă;

-Atragerea de fonduri nerambursabile;

-Elaborare de proiecte sociale în folosul comunității;

**i)Voluntariat**

-Promovarea voluntariatului în comunitate;

-Împlicarea cetățenilor în programe și servicii destinate categoriilor sociale din comunitățile defavorizate;

-Dezvoltarea rețelei de voluntariat;

**2**. Strategia Județeană de Dezvoltare a Serviciilor Sociale pentru perioada 2022-2027;

Planul anual de acțiune privind serviciile sociale administrate și finanțate din bugetul Consiliului Local al municipiului Câmpulung Moldovenesc cuprinde:

1.Date privind administrarea, înființarea și finanțarea serviciilor sociale – Capitolul I;

2.Planificarea activităților de informare a publicului cu privire la serviciile sociale existente la nivel local – Capitolul II;

3.Programul de formare și îndrumare metodologică a personalului care lucrează în domeniul serviciilor sociale – Capitolul III.

**CAPITOLUL I**

**Administrarea, înființarea și finanțarea serviciilor sociale**

**A.Servicii sociale existente la nivel local**

Semnificația coloanelor din tabelul de mai jos este următoarea:

A – Buget de stat;

B – Contribuții persoane beneficiare;

C – Alte surse.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Cod serviciu social, conform  Nomeclatorului serviciilor  sociale | Denumirea  serviciului social | Capacitate | Grad de  ocupare | Bugetele estimate pe surse de finanțare,  pentru serviciile sociale existente: | | | | |
| Buget  Local | Buget  Județean | A | B | C |
| - | - | - | - | - | - | - | - | - | - |

Alte tipuri de servicii:

În situația persoanelor vârstnice și a persoanelor adulte aflate în dificultate care se adresează primăriei municipiului Câmpulung Moldovenesc, personalul de specialitate din cadrul Direcției de asistență socială, acordă asistență, informare și consiliere în vederea refacerii și dezvoltării capacităților individuale și ale familiei, necesare pentru a depății cu forțe proprii situațiile de dificultate.

Evaluează situația socioeconomică a persoanelor adulte aflate în dificultate, a nevoilor și resurselor acestora, facilitând accesul la informații și servicii sociale adecvate.

Facilitarea accesului persoanelor cu dizabilități la prestațiile sociale și facilități conform Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare.

**B.Servicii sociale propuse spre a fi înființate**

Pentru anul 2024, Direcția de asistență socială din cadrul Primăriei municipiului Câmpulung Moldovenesc își propune realizarea activităților de documentare și informare în vederea înființării:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Denumirea  serviciului social propus | Cod  serviciul social | Categorie beneficiari | Capacitate  necesară | | Capacitate clădire/spațiu necesar  -mp- | A | Bugetele estimate pe surse de finanțare, pentru serviciile sociale propuse pentru a înființate: | | | | | B |
|  | Hh |  |  | C | D | E | F | G |  |
| Centru de zi de recuperare pentru copii cu dizabilități | 8891CZ -C | -copii cu handicap și membrii familiei acestora |  |  |  |  |  |  |  |  |  |  |
| Servicii de asistență și suport pentru persoane adulte cu dizabilități | 8899 SC-D-I | -persoane adulte  cu handicap |  |  |  |  |  |  |  |  |  |  |

Semnificația coloanelor din tabelul de mai sus este următoarea:

A – Resurse umane necesare (personal de specialitate, de îngrijire și asistență, personal gospodărie, întreținere - reparații, deservire);

B – Justificare;

C – Buget local;

D – Buget Județean;

E – Buget de stat;

F – Alte surse;

H – Nr. locuri ( în paturi)

În data de 12.12.2023 a fost semnat contractul de finanțare pentru propiectul Centru de zi de recuperare pentru copii cu dizabilități Câmpulung Moldovenesc finanțat prin Planul Național de Redresare și Reziliență Componenta C13 – Reforme sociale. Investiția I1- “Crearea unei rețele de centre de zi pentru copiii expuși riscului de a fi separați de familie” , cu termen de finalizare 31.12.2024.

În cadrul Direcției Asistenţă Socială a Municipiului Câmpulung Moldovenesc, măsurile de asistenţă socială se realizează cu prioritate in favoarea persoanelor şi familiilor aflate în dificultate sau susceptibile a deveni social-dependente, din cauza lipsei de încredere în propriile forțe, a condițiilor materiale precare, a lipsei de educație, a stării de sănătate, lipsei unui spațiu de locuit, nu se poate susține singură să-și asigure cele necesare, fiind obligate să apeleze la comunitate care este responsabilă în rezolvarea problemelor sociale.

Toate aceste măsuri sunt centrate pe respectarea interesului major al persoanei în dificultate, respectarea drepturilor şi a libertăţilor proprii, dreptul la opinie şi libera alegere a măsurii sociale potrivită fiecărui caz. Toate acestea se concretizează sub forma ajutoarelor materiale, bănești, obținerea unui spațiu de locuit, a unui loc de muncă, care au ca finalitate reintegrarea persoanelor cu probleme sociale, aflate în situație de risc.

În vederea facilitării accesului la aceste măsuri, în desfăşurarea activităţii serviciului se pune accent pe dezvoltarea serviciilor de informare şi centralizare a informaţiilor privind obiectivele sociale şi serviciile sociale la care poate apela, dar în acelaşi timp dezvoltrea unei relaţii nu numai informaţionale cu cetăţeanul, ci şi stimulative şi participative.

Un rol important în procesul de acordare a serviciilor sociale îl are desfăşurarea de acţiuni ce vizează prevenirea situaţiilor de risc şi combaterea acestora prin educarea şi informarea adecvată a tinerilor, părinţilor şi familiilor în ansamblul lor.

**C. Programul anual de contractare a serviciilor publice, în baza prevederilor Legii asistenței sociale nr. 292/2011, cu modificările și completările ulterioare, pentru realizarea obiectivului operațional** – nu este cazul

**D. Programul de subvenționare a asociațiilor, fundațiilor și cultelor recunoscute de lege, în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială** – nu este cazul.

**CAPITOLUL II**

**Planificarea activităţilor de informare a publicului cu privire la serviciile sociale existente la nivel local în conformitate cu prevederile art. 6 din Hotărârea Guvernului nr. 797/2017 pentru aprobarea regulamentelor – cadru de organizare și funcționare ale serviciilor publice de asistență socială și a structurii orientative de personal.**

**1.Revizuirea/Actualizarea informaţiilor care se publică pe pagina de internet a U.A.T.** **Municipiului Campulung Moldovenesc la secțiunea destinată Direcției de Asistență Socială**:

a) Strategia de dezvoltare a serviciilor sociale la nivelul municipiului Câmpulung Moldovenesc pentru perioada 2020 – 2025, aprobată prin HCL nr.136/17.12.2019;

– este publicată pe site-ul instituției [www.campulungmoldovenesc.ro](http://www.campulungmoldovenesc.ro) se actualizează prin hotărâre a consiliului local;

b) Planul anual de acţiune privind serviciile sociale administrate şi finanţate din bugetul consiliului local

– se aprobă prin hotărâre a consiliului local, se publică pe pe site-ul instituției [www.campulungmoldovenesc.ro](http://www.campulungmoldovenesc.ro) se actualizează prin hotărâre a consiliului local și se afișează la sediul primăriei. Se actualizează ori de câte ori este nevoie;

c) Activitatea proprie şi serviciile aflate în proprie administrare - formulare/modele de cereri, programul instituţiei, condiţii de eligibilitate, informaţiile privind costurile serviciilor sociale acordate, pentru fiecare serviciu/beneficiu furnizat etc.

– sunt publicate pe site-ul instituției [www.campulungmoldovenesc.ro](http://www.campulungmoldovenesc.ro) și afișate la sediul primăriei. Se actualizează ori de câte ori apar modificări.

**2.Activităţi de informare a publicului, altele decât activitatea de informare a beneficiarului în cadrul procesului de acordare a serviciilor sociale, respectiv pe perioada realizării evaluării iniţiale, a anchetelor sociale sau a activităţii de consiliere;**

Autoritățile și instituțiile publice au obligația să informeze în timp util asupra oricăror acțiuni publice organizate de către acestea, să faciliteze accesul la mijloacele de informare în masă, la informațiile de interes public și crearea unui climat de încredere și respect reciproc între cetățeni și autoritatea publică locală, prin:

-comunicare în presa locală, publicare pe site-ul instituției [www.campulungmoldovenesc.ro](http://www.primariareghin.ro) , afișarea la sediul instituției – ori de câte ori este nevoie;

-Regulamentul de Organizare și funcționare al DAS Campulung Moldovenesc, colaborare cu sectorul ONG, asociații, fundații, cu alte servicii publice de interes local, acte necesare în vederea întocmirii dosarelor pentru diferite beneficii sociale și servicii sociale, formulare tipizate, etc.

-activitățile de informare a publicului, campanii de informare și sensibilizare a comunității, campanii de promovare a serviciilor sociale, mesaje de interes public, întâlniri cu furnizorii de servicii sociale, comunicate de presă;

**3.Telefonul verde:** nu este cazul.

**4.Campanii de informare şi sensibilizare a comunităţii, organizate de Direcția de Asistenţă Socială Campulung Moldovenesc sau în colaborare cu alte servicii publice de interes local, etc.:**

Realizarea de activităţi de informare şi consiliere, cum ar fi: conştientizare şi sensibilizare a publicului privind riscul de excluziune socială, respectarea drepturilor sociale şi promovarea măsurilor de asistenţă socială, mediere socială etc.;

Identificarea în cadrul comunității a persoanelor și a grupurilor vulnerabile din punct de vedere medical, social sau al sărăciei, respectiv a factorilor de risc pentru sănătatea acestora și evaluarea, determinarea nevoilor de servicii sociale sau de sănătate ale acestora;

Furnizarea de servicii de profilaxie primară și secundară către membrii comunității, în special către persoanele aparținând grupurilor vulnerabile din punct de vedere medical sau social;

Desfășurarea de programe și acțiuni destinate reducerii riscului de excluziune socială, protejării și promovării sănătății, acces la servicii sociale și de sănătate;

Efectuarea de vizite la domiciliu pentru consiliere socială, medicală și psihologică a persoanei aflate în risc de marginalizare datorată stării de sănătate, vârstei, condițiilor de locuit sau situației materiale.

**5.Campanii de promovare a serviciilor sociale ale Direcției de asistență socială din cadrul Primăriei municipiului Câmpulung Moldovenesc.**

Informarea beneficiarilor pe site-ul instituției [www.campulungmoldovenesc.ro](http://www.campulungmoldovenesc.ro), și prin afișare la sediul primăriei, privind:

-campanii de informare privind distribuirea produselor de igienă și alimentare prin POAD (Programul Operațional Ajutorarea Persoanelor Defavorizate).

-acordarea de beneficii sociale: -venit minim de incluziune, ajutoare de încălzire, tichete sociale, etc;

-acordarea de prestații financiare excepționale în natură, constând în ghiozdane echipate cu rechizite și caiete oferite cu ocazia începerii anului școlar;

-acordarea de ajutoare de urgență în natură, constând în pachete cu produse alimentare oferite cu ocazia sărbătorilor de iarnă.

-colaborarea cu toate unitățile școlare din municipiu pentru identificarea minorilor cu părinți plecați la muncă în străinătate.

-informare privind monitorizarea copiilor cu părinți plecați la muncă în străinătate;

-informare privind serviciile destinate victimelor violenței domestice;

Prin acestea se urmărește creșterea gradului de cunoaștere a serviciilor și a beneficiilor sociale oferite prin intermediul DAS Campulung Moldovenesc, precum și gradul de transparență în deciziile cu impact la nivelul comunității locale.

**6.Organizarea de întâlniri tripartite: furnizorii de servicii sociale, organizații de voluntariat, asociații ale persoanelor beneficiare, etc.:**

-organizarea de întâlniri de lucru în cadrul Consiliului Comunitar Consultativ privind protecția drepturilor copilului;

-întâlniri de lucru cu organizații, asociații și instituții partenere;

-întâlniri de lucru privind situații deosebite pentru persoanele aflate în dificultate.

**7.Activități de informare și consiliere realizate prin serviciul de asistență comunitară, cum ar fi: conștientizare și sensibilizare a publicului privind riscul de excluziune socială, respectarea drepturilor sociale și promovarea măsurilor de asistență socială, mediere socială, etc.:**

-sensibilizarea populației cu privire la sănătatea membrilor comunității, prevenirea și combaterea bolilor transmisibile, prevenirea și combaterea consumului de alcool, droguri, tutun precum și a comportamentelor antisociale;

-sesiuni de informare – modalități de acordare a serviciilor și a beneficiilor sociale pentru diferite categorii de persoane: vârstnici, persoane cu handicap, persoane vulnerabile, etc. de pe raza municipiului Câmpulung Moldovenesc.

**8.Mesaje de interes public transmise prin presă**

Evenimentele și campaniile sociale din comunitate vor fi mediatizate prin mass media, pe site-ul instituției [www.campulungmoldovenesc.ro](http://www.campulungmoldovenesc.ro) și pe pagina se social media. Obiectivul major al diseminării va urmări creșterea gradului de cunoaștere a serviciilor și beneficiilor sociale oferite, precum și a gradului de transparență în deciziile cu impact asupra comunității locale.

**CAPITOLUL III**

**Programul de formare şi îndrumare metodologică a personalului care lucrează în domeniul serviciilor sociale**

**1.Propuneri pentru activități de formare profesională continuă în vederea creșterii performanței personalului din cadrul Direcției de asistență socială din cadrul primăriei municipiului Câmpulung Moldovenesc.**

**a)cursuri de perfecționare**:

|  |  |  |
| --- | --- | --- |
| Personal de specialitate din cadrul DAS | Nr. persoane propuse | Buget (pe aparat propriu) |
| **6** | **30000** |

**b)cursuri de calificare:**

|  |  |
| --- | --- |
| Nr. persoane propuse | Buget estimat |
| - | - |

**c)sesiuni de instruire pentru asistenți personali:**

Asistenții personali: au obligația de a participa, o data la 2 ani la instruirea organizată de către angajator. În cursul lunii octombrie 2023, un nr. de 62 de asistenți personali au participat și absolvit cursul de instruire profesională organizat de Direcția de asistență socială a primăriei municipiului Câmpulung Moldovenesc. Pentru noii asistenți personali se vor organiza instruiri, în cursul anului 2024, în conformitate cu prevederile Legii nr. 448/2006, privind protecția și promovarea drepturilor persoanelor cu handicap, republicată, cu modificările și completările ulterioare.

2. Revizuirea fișelor de post în vederea asigurării coordonării profesionale sau încheierea de contracte de supervizare în servicii sociale : nu este cazul.

Direcția de asistență socială

Director executiv,

Erhan Vicol Maria Daniela